《寄石隐老屿上人》
宋代·蒲寿宬

已约岩头同数宿，如何消息竟茫然。
抱琴有意弹明月，采药无心到绝巅。
不过虎溪安得笑，偶逢醉石便欹眠。
山林此乐而今少，一日相从是宿缘。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。